AGE โชว์กำไรแกร่ง!
ภาพรวมธุรกิจในช่วงโค้งสุดท้ายปี 2560 ของ AGE เชื่อว่ายังมีการเติบโตไปได้ดีต่อเนื่อง เนื่องจากช่วงไตรมาส 4 เป็นช่วงไฮซีซั่นของธุรกิจ เพราะเริ่มเข้าสู่ฤดูหนาว ทำให้ความต้องการใช้ถ่านหินมีสูงโดยเฉพาะในอุตสาหกรรมผลิตไฟฟ้า ส่งผลให้ยอดการส่งออกถ่านหินไปยังประเทศจีน เวียดนาม และอินเดียเพิ่มขึ้น รวมทั้งการขยายตลาดในประเทศไทย
10 พ.ย. 2560

คุณค่าบริษัท
ภาพรวมธุรกิจในช่วงโค้งสุดท้ายปี 2560 ของ บริษัท เอเชีย กรีน เอนเนอจี จำกัด (มหาชน) หรือ AGE เชื่อว่ายังมีการเติบโตไปได้ดีต่อเนื่อง เนื่องจากช่วงไตรมาส 4 เป็นช่วงไฮซีซั่นของธุรกิจ เพราะเริ่มเข้าสู่ฤดูหนาว ทำให้ความต้องการใช้ถ่านหินมีสูงโดยเฉพาะในอุตสาหกรรมผลิตไฟฟ้า ส่งผลให้ยอดการส่งออกถ่านหินไปยังประเทศจีน เวียดนาม และอินเดียเพิ่มขึ้น รวมทั้งการขยายตลาดในประเทศไทย
บริษัทยังตั้งเป้าขยายตลาดในประเทศอย่างต่อเนื่อง โดยตั้งเป้าสัดส่วนการขายในปี 2560 มาจากการส่งออก 20% และการขายในประเทศ 80%
นอกจากนี้ บริษัทยังมีการตั้งเป้ารายได้จากธุรกิจโลจิสติกส์ และธุรกิจให้บริการคลังสินค้าใน 2-3 ปีข้างหน้าประมาณ 5% ของรายได้รวม หลังจากจัดตั้งบริษัท เอจีอี มารีน โลจิสติกส์ จำกัด ทุนจดทะเบียน 100 ล้านบาท เพื่อดำเนินธุรกิจขนส่งทางน้ำ
โดยปัจจุบันบริษัทย่อยดังกล่าวได้รับมอบเรือลำเลียง จำนวน 8 ลำ และได้เริ่มดำเนินการธุรกิจขนส่งทางน้ำต่อเนื่องตั้งแต่ช่วงกลางปี 2560 และมีแผนสั่งซื้อเรือลำเลียงเพิ่มอีก 4 ลำ คาดว่าจะทยอยส่งมอบในปี 2561 ส่งผลให้บริษัทฯมีจำนวนเรือครบ 12 ลำ และเตรียมแผนพัฒนาพื้นที่คลังสินค้า ซึ่งบริษัทฯได้มีการจัดซื้อในช่วงปีนี้ เพื่อเพิ่มพื้นที่ให้บริการคลังสินค้าในอนาคต
นี่เป็นการเพิ่มความสามารถของการทำกำไรให้กับ AGE ได้อีกเส้นทางในอนาคต เพื่อมาลบล้างในช่วงยอดขายถ่านหินลดลง!! 
ระหว่างนี้ ในช่วงผลการดำเนินงานไตรมาส 3 สิ้นสุดวันที่ 30 กันยายน 2560 บริษัทมีรายได้จากการขายและบริการขยับขึ้นมาอยู่ที่ 2,039.50 ล้านบาท จากงวดเดียวกันของปีก่อน 1,134.19 ล้านบาท ซึ่งเป็นผลมาจากปริมาณขายถ่านหินเพิ่มขึ้นร้อยละ 80.91 และราคาขายถ่านหินเฉลี่ยสูงขึ้น โดยเป็นการเพิ่มขึ้นจากยอดขายในประเทศ ส่งผลให้บริษัทมีกำไรขยับขึ้นมาอยู่ที่ 49.28 ล้านบาท หรือ 0.0299 บาทต่อหุ้น จากงวดเดียวกันของปีก่อน 17.46 ล้านบาท หรือ 0.0106 บาทต่อหุ้น
ส่วนผลการดำเนินงานงวดเก้าเดือน สิ้นสุดวันที่ 30 กันยายน 2560 บริษัทมีรายได้จากการขายและบริการขยับขึ้นมาอยู่ที่ 4,659.28 ล้านบาท จากงวดเดียวกันของปีก่อน 3,134.31 ล้านบาท ส่งผลให้บริษัทมีกำไรขยับขึ้นมาอยู่ที่ 93.54 ล้านบาท หรือ 0.0568 บาทต่อหุ้น จากงวดเดียวกันของปีก่อน 60.71 ล้านบาท หรือ 0.0368 บาทต่อหุ้น  นับว่าผลประกอบการเป็นไปในทิศทางที่แข็งแกร่ง
ขณะที่นักวิเคราะห์ บล.โกลเบล็ก ประมาณการกำไรปี 2560 ตามเดิมที่ 117 ล้านบาท ชะลอตัว 24% จากงวดเดียวกันของปีก่อน (จากผลของ FX Loss ในช่วงครึ่งแรกของปี 2560 กว่า 48 ล้านบาท) แต่กำไรปกติยังเติบโตได้ราว 15.5% จากงวดเดียวกันของปีก่อน
อีกทั้งยังเชื่อมั่นในศักยภาพของตลาดต่างประเทศที่ AGE ได้จัดตั้งทั้ง บ.ย่อย และบ.ร่วมทุนไว้แล้ว คือ เวียดนามกับจีน ตามลำดับ ซึ่งล้วนเป็นประเทศที่มีความต้องการนำเข้าถ่านหินมากขึ้นทุกๆ ปี จึงยังคงคาดการณ์กำไรสุทธิปี 2561 ที่ 221 ล้านบาท เติบโต 89.6% จากงวดเดียวกันของปีก่อน
ทั้งนี้ แนะนำ “ซื้อ” ด้วยกำไรเติบโตแกร่ง เป็นอีกสิ่งยืนยันราคาเป้าหมายในปี 2561 ที่ 2.35 บาท Upside ยังสูงจูงใจกว่า 30.6% รวมปันผล 5.6%
…
ผู้ถือหุ้นรายใหญ่
รายชื่อกรรมการ